**Чалавек і свет 4 клас**

**Тэма: «Геаграфічныя і гістарычныя звесткі аб нашай Радзіме»**

**Урок № 1 “Мы і нашы суседзі”**

**Мэты:**

*на канец урока вучні будуць ведаць:*

* назвы краін-суседак Рэспублікі Беларусь, назвы абласцей Рэспублікі Беларусь, колькасць жыхароў краіны.

*умець*:

* працаваць з картасхемай.  
  **Задачы:**
* пазнаёміць з размяшчэннем Беларусі на карце Еўропы і выгаднасцю такога геаграфічнага становішча, памерамі яе тэрыторыі, суседзямі нашай краіны;
* вызначыць адміністрацыйныя адзінкі Рэспублікі Беларусь;
* садзейнічаць развіццю навыкаў работы з картай, у групах;
* спрыяць выхаванню цікавасці да роднага краю, пачуцця гонару за нашу дзяржаву.

**Вучэбна-метадычнае забеспячэнне***:*

1. Чалавек і свет. Мая Радзіма — Беларусь : вучэб. дапам. для 4-га кл. устаноў агул. сярэд. адукацыі з беларус. і рус. мовамі навучання / С. В. Паноў, С. В. Тарасаў. — Мінск : Выд. цэнтр БДУ, 2018. — 166 с. : іл.;  
2. Чалавек і свет. Мая Радзіма – Беларусь. 4 клас: рабочы сшытак: дапам. для вучняў устаноў агул. сярэд. адукацыі з бел. і рус. мовамі навучання/ С.В.Паноў. – Мінск: Аверсэв, 2018. – 62с.:іл.;

3. Чалавек і свет. Мая Радзіма – Беларусь. 4 клас: дыдактычныя і дыягнастычныя матэрыялы: дапам. для настаўнікаў устаноў агул. сярэд. адукацыі з бел. і рус. мовамі навучання/ С.В.Паноў. – Мінск: Аверсэв, 2019. – 62с.:іл.;

4. Чалавек і свет. Мая Радзіма – Беларусь. 4 клас: атлас: дапам. для вучняў устаноў агул. сярэд. адукацыі з бел. і рус. мовамі навучання…, 2016. – 24с.:іл., карт.;

5. Ноутбукі або камп’ютары. Тэст для праверкі д/з.: <https://clck.ru/JYyCB>, тэст для кантролю ведаў і ўменняў: <https://clck.ru/JYy7L>;

6. Наглядны матэрыял: воблака слоў, ментальная карта.

7. “Жывая карта” <https://clck.ru/JhJ7d>

**Ход урока**

***1. Арганізацыйны этап.***

- Сябры! Я рада вітаць вас на ўроку “Чалавек і свет”, які прысвечаны вывучэнню нашай краіны.

Усміхніцеся адзін аднаму, пажадайце поспехаў і новых адкрыццяў.

***2. Праверка дамашняга задання.***

Тэст на камп’ютарах (спасылка: <https://clck.ru/JYyCB>).

***3. Пастаноўка задач.***

На дошцы размешчана наступная інфармацыя:

Тэма ўрока, план, прымацаваны “воблака слоў” (<https://clck.ru/JiHMU>), ментальная карта (<https://clck.ru/JiHPK>) .

**План**1.Месца размяшчэння і тэрыторыя.  
2. Нашы суседзі.  
3. Падзел краіны на часткі.  
4. Насельніцтва Беларусі.  
- Аб чым пойдзе гаворка на ўроку?

- Якія задачы паставім на ўрок?

- Так, сёння мы даведаемся аб геаграфiчным становiшчы Рэспублікі Беларусь, аб суседзях нашай краіны, будзем вучыцца працаваць з картай-схемай, слухаць i рабiць вынiкi.

***4. Актуалізацыя ведаў. Праца па атласе.***

- Наша краiна размяшчаецца ў цэнтры Еýропы (знайдзiце ў атласе на с.1). Пакажыце яе працягласць з поўдня на поўнач; захада на ўсход. Як разумееце паняцці “плошча краіны”, “перыметр краіны”?

***5. Вывучэнне новай тэмы.***

**Праца ў групах.**

**Заданне для 1 групы**: месца размяшчэння і тэрыторыя. Чытанне 1 абзаца на с.9 падручніка. Сайт <https://clck.ru/JhJ7d>. “Жывая карта”.

Дадатковая інфармацыя: Гродзенская вобласць знаходзіцца на паўночным захадзе Беларусі, мяжуе з Літвой і Польшчай. Уключае 17 раёнаў. Плошча 25127 кв. кіламетраў. Горад Гродна — адміністрацыйны цэнтр Гродзенскай вобласці. У 2019г. адзначалі 75 год нашай вобласці.

У склад Воранаўскага раёна ўваходзяць гарадскія пасёлкі Воранава і Радунь, а таксама 336 сельскіх населеных пунктаў. Плошча 1500 км² (7-е месца сярод раёнаў).

**Заданне для 2 групы**: чытанне 2 абзаца на с.9 падручніка. Праца па карце “Беларусь і яе суседзі” с.10 падручніка.

Дадатковая інфармацыя: с. 8 дапаможніка “Чалавек і свет. Мая Радзіма – Беларусь. 4 клас: дыдактычныя і дыягнастычныя матэрыялы: дапам. для настаўнікаў устаноў агул. сярэд. адукацыі з бел. і рус. мовамі навучання/ С.В.Паноў. – Мінск: Аверсэв, 2019”.

**Заданне для 3 групы**: чытанне 3 і 4 абзацаў. Праца па карце “Беларусь і яе суседзі” с.10 падручніка.

Дадатковая інфармацыя: па дадзеных на 1 студзеня 2019 г. колькасць насельніцтва Гродзенскай вобласці склала 1 039 278 чалавек, у тым ліку гарадскога — 790 491 чалавек (76,1 %), сельскага — 248 787 жыхароў (23,9 %). Насельніцтва раёна склала 24 911 чалавек. З 4 па 30 кастрычніка ў краіне пройдзе перапіс насельніцтва і будуць вядомы дакладныя лічбы.

Справаздача груп.

***6. Фізкультхвілінка.***

Вучні выконваюць адпаведныя рухі пад словы [верша](https://docs.google.com/document/d/1Q82k9Qr_i_gYfMCZ-wwKtyurZ7Bw_zgNcJsoIaZHs90/edit?usp=sharing).

***7. Праверка разумення вывучанага.***

Праца па рабочым сшытку с. 6-7 (Чалавек і свет. Мая Радзіма – Беларусь. 4 клас: рабочы сшытак: дапам. для вучняў устаноў агул. сярэд. адукацыі з бел. і рус. мовамі навучання/ С.В.Паноў. – Мінск: Аверсэв, 2018.).

Адказы на пытанні 1-4 (вусна).

***8. Абагульненне і сістэматызацыя.***

Гульня «Закончы сказ»

1. Рэспубліка Беларусь мяжуе з ……………..

2. Самая працяглая мяжа з ……………….

3. У склад нашай краіны ўваходзяць ……..... абласцей.

4. У нашай рэспубліцы пражывае ………… чалавек.

***9. Кантроль ведаў і ўменняў***

Тэст на камп’ютарах (<https://clck.ru/JYy7L>).

***10. Інфармацыя аб дамашнім заданні.***

С. 9-11 падручніка, прачытаць і адказаць на пытанні, заданне 5-7 у рабочым сшытку. На 5-ы ўзровень - скласці геаграфічны пашпарт Гродзенскай вобласці.

***11. Падвядзенне вынікаў. Выстаўленне адзнак.***

- Якія новыя веды атрымалі сёння на ўроку?

***12. Рэфлексія.***

Прыём “Аргументацыі”

1. На ўроку я працавала (ваў) …, таму што….

2. Сваёй работай я….

3. Мой настрой….

- Дзякуй усім за працу!